2020-ban minden téren a Toyota uralja a globális autópiacot
Az év első öt hónapjának mérlege alapján a Toyota-csoport és a Toyota márka egyaránt vezeti az eladási listákat. Ami a legnépszerűbb típusokat illeti, a Top 5-ben három Toyota is szerepel.

A Toyota birkózott meg a legjobban a koronavírus okozta gazdasági válsággal – ez olvasható ki a globális autópiac 2020 első öt hónapjában mutatott teljesítményére vonatkozó adatokból. A cég autógyártó csoportként és önálló márkaként egyaránt vezeti az eladási listákat, ráadásul a Toyota jegyzi a világ legnépszerűbb alsó-középkategóriás családi autóját, középkategóriás szedánját, valamint szabadidőjárművét.
A világ legnépszerűbb családi kompakt modelljét, legnépszerűbb szabadidőjárművét és legkeresettebb középkategóriás limuzinját egyaránt a Toyota gyártja, derül ki a Focus2Move szervezet frissen közétett globális piacelemzéséből, amely az év első öt hónapjának eredményei alapján állította fel az iparági rangsorokat.
Az alsó-középkategóriás Toyota Corolla győzelme nem váratlan, hiszen a modell hagyományosan vezeti az eladási listát, annak ellenére, hogy az év első öt hónapjában 14,5 százalékkal kevesebbet adtak el belőle, mint tavaly ilyenkor. Az már annál meglepőbb, hogy a Toyota RAV4 – amely már 2019-ben is a világ abszolút legnépszerűbb szabadidőjárművének bizonyult – meg tudta előzni a Ford F-szériás pickup-családját!
A siker titka abban rejlik, hogy a RAV4 eladásai mindössze 4,6 százalékkal estek vissza, míg a Ford F-széria forgalma 20,1 százalékkal csökkent. A negyedik helyen egy másik észak-amerikai pickup-család, a RAM áll, majd az ötösfogatot a Toyota Camry zárja. Mindhárom Toyota modell az utóbbi három év terméke; a típusok sokoldalú TNGA platformja bőséges helykínálatot, kiemelkedő szerkezeti szilárdságot, kiváló vezethetőség és modern, takarékos hibrid hajtásláncokat jelent.
2020 legnépszerűbb globális modelljei (Top 10)
	Helyezés
	Típus
	Eladott darab
(2020. 01-05.)

	1.
	Toyota Corolla
	413 820

	2.
	Toyota RAV4
	341 590

	3.
	Ford F-széria
	340 248

	4.
	RAM széria
	233 117

	5.
	Toyota Camry
	232 831

	6.
	Chevrolet Silverado széria
	231 287

	7.
	Honda CR-V
	230 787

	8.
	Honda Civic
	222 907

	9.
	Volkswagen Tiguan
	193 264

	10.
	Volkswagen Golf
	178 040



Forrás: https://www.focus2move.com/world-car-market/
 
Miközben a világméretű koronavírus-járvány az autóipar összes szereplőjét súlyosan érintette, a Toyota viszonylag szerény veszteségeket szenvedett el. A márka globális eladásai (586 357 autó januártól májusig) „mindössze” 19,4 százalékkal zuhantak a 2019-es eredményekhez képest, de még így is a tavalyi 10,2 százalékról 11,0 százalékra tudta növelni részesedését a világpiacokon.
A Toyota 2010 óta vezeti az autómárkák globális eladási rangsorát. Miközben a japán márka viszonylag csekély veszteségről számolhatott be, a második helyen álló Volkswagen az elmúlt tíz év legrosszabb eredményét mutathatta fel: az év első öt hónapjában 27,1 százalékkal teljesített gyengébben, mint egy éve ilyenkor. Feljött viszont a harmadik helyre a Honda (-17,3%), megelőzve a szabadesésben zuhanó Fordot -36%).
Az autógyártók versenyét szintén a Toyota-csoport nyerte meg, háttérbe szorítva legnagyobb riválisát. A Toyota-csoport piaci részesedése elérte a 12,8 százalékot, miközben a Volkswagen-csoport 30,5 százalékkal kevesebb autót eladva 10,9 százalékos piaci részesedéssel zárta az első öt hónapot. A Hyundai-Kia csoport a világpiac 8,3 százalékát birtokolva lett a negyedik, megelőzve a General Motors-t (-28,1%.)
Az év további időszakában érdekes fejlemények várhatók. Csupán a legnagyobb piac, Kína könyvelhetett el pozitív eredményt májusban, itt viszont kétéves zuhanás után fordult emelkedésre a forgalom.
Brazíliában 75, Nagy-Britanniában 90 (!) százalékkal estek az eladások, Európában és Japánban fele annyi autó fogyott, mint 2019 májusában, míg az Egyesült Államokban harmadával esett a piac, derül ki a best-selling-cars.com által közölt VDA-adatokból:
	Régió
	2020.05.
	Változás
(v. 2019.05.)
	2020.01-05.
	Változás
(v. 2019.01-05.)

	Kína
	1 634 000
	6,3%
	5 988 000
	-27,4%

	USA
	1 114 900
	-29,5%
	5 314 900
	-22,9%

	Európa
	623 800
	-56,8%
	3 969 900
	-42,8%

	Japán
	174 400
	-46,7%
	1 542 100
	-19,6%

	Brazília
	56 700
	-75,8%
	642 500
	-38,1%



Fotók: Toyota

